text: Pyroman slukkede selv ilden
  08 november 2010 kl. 13.26
  En 29-årig mand fremstilles mandag eftermidag i grundlovforhør, sigtet for ildspåsættelse i en opgang i Vejle i nat.
  Manden antændte en opslagstavle i en opgang på Kalkbrænderivej ved 3.30-tiden i morges. Han slukkede selv ilden.
  Manden blev afhørt om branden - og tilstod, at det var ham, der havde sat ild til.
  Politiet i Vejle har valgt at lade en dommer tage stilling til, om sagen er så alvorlig, at der skal ske varetægtsfængsling. Politiet anser altid sager om ildspåsættelse i beboelsesejendomme som alvorlige.
  